Nummer  21 


1.  NOVEMBER  1939 


88.  Aargang 


Jesu   Kristi   Kirke 

af  Ældste   Orson   B.  West. 


Vi,  der  er  Medlemmer  af  Jesu  Kristi  Kirke  af  Sidste 
Dages  Hellige,  tror  af  vort  ganske  Hjerte,  at  Kirken  blev 
grundlagt  ved  Aabenbaring,  og  at  den  stadig  har  direkte 
Kontakt  med  Himmelens  Gud.  En  saadan  Tro  giver  Med- 
lemmerne en  uanet  Styrke  i  deres  Liv;  vi  har  Sikkerheden 
og  Visheden  om  at  tilhøre  en  stor  og  mægtig  Organisa- 
tion, hvis  Maal  er  at  tilvejebringe  evigt  Liv  og  Ophøjelse 
i  Gud  vor  Faders  Rige.  Vor  Kirke  —  Guds  Kirke—  er  en 
Organisation,  som  arbejder  aabenlyst,  der  intet  har  at  skjule, 
fordi  den  kun  ønsker  eet:  at  hjælpe  Mennesket.  Hvordan 
udfører  den  egentlig  dette  Hverv?  Der  kunde  skrives  store, 
dybsindige  Afhandlinger  om  Mormonismen,  dens  Filosofi, 
dens  Historie,  dens  Lære,  dens  Oprindelse.  Men  lad  os  i 
Korthed  sammenfatte  dens  Opgave  i  følgende:  1)  Den  giver 
hvert  eneste  Medlem  Lejlighed  til  Udvikling  og  Forbedring. 
Dens  demokratiske  Opbygning  er  en  Garanti  for,  at  enhver 
—  Mand  eller  Kvinde  —  der  ønsker  at  udrette  noget  vil  faa 
denne  Trang  opfyldt.  2)  Den  har  givet  Menneskeheden  et 
økonomisk  System,  der  kunde  fjerne  al  Fattigdom  og  Uret- 
færdighed.  3)  Desuden   lærer   den  Menneskene,  hvorledes 

de  kan   forbedre   deres  Helbredstilstand  og  opnaa  længere 
Levetid. 

Disse  Punkter,  der  her  er  omtalt,  er  ganske  vist  „kun" 
af  materiel  Interesse  og  praktiske  Fordele.  Alene  disse  Ting 
vilde  retfærdiggøre  Kirkens  Eksistens  og  indrømme  den  en 
høj  Plads  i  Historien.  Men  den  gør  mere  end  dette,  og 
„dette  mere"  er  det,  der  gør  den  til  Guds  Kirke.  Den  lærer 
os  for  det  første  om  Frelsensplanen,  Guds  største  Gave  til 
Menneskene,  for  det  andet  viser  den  Menneskeheden,  hvor- 
ledes den  kan  modtage  Hjælp  og  Inspiration  fra  Gud.  For 
det  tredie  giver  den  Menneskene  Anledning  til  at  tjene  de 
levende  og  de  døde;  for  det  fjerde  bibringer  den  Menne- 
skene Foistaaelsen  af  og  Kundskaben  om  Livet  efter  Døden 
og  for  det  femte  giver  den  Menneskene  Kundskab  om, 
hvorledes  de  skal  opnaa  Frelse  og  Ophøjelse. 

Som  Medlemmer  af  denne  Kirke  maa  vi  aldrig  nogen- 
sinde glemme,  at  den  virkelig  er  Guds  Kirke,  og  at  den 
blev  grundlagt  paa  Aabenbaringens  Klippe.  Og  ligeledes 
maa  vi  aldrig  miste  den  Kundskab  og  det  Vidnesbyrd,  at 
Joseph  Smith  var  og  er  en  sand  Guds  Profet.  Præsident 
Grant  har  paa  træffende  Maade  karakteriseret  de  Sidste 
Dages  Helliges  Forhold  til  Profeten  Joseph:  „Hvis  den  Dag 
nogensinde  skulde  komme,  at  de  Sidste  Dages  Hellige 
som  et  Folk  mister  den  absolutte  Overbevisning  om,  at 
Joseph  Smith,  var  og  er  en  Profet  af  den  sande  og  le- 
vende Gud,  saa  vil  hele  Mormonismens  Grundvold  styrte 
i  Grusu. 

Dersom  det  ikke  er  absolut  sandt,  at  Joseph  Smith  var 
en  Profet,  og  at  Moroni  gav  ham  de  Guldplader,  hvorfra 
Mormons  Bog  er  oversat,  er  hele  den  saakaldte  Mormon- 
isme et  Blændværk,  en  Snare  og  et  kæmpemæssigt  Bedrageri. 

I  modsat  Fald  er  det  den'  største  Velsignelse,  som  eksi- 
sterer i  Verden  i  Dag;  og  vi  har  da  Ret  til  at  forlange,  at 
Menneskene  underkaster  Kirkens  Lære  et  alvorligt  Studium. 
Der  er  Tusinder  af  Mænd  og  Kvinder,  der  har  denne  ab- 
solutte Overbevisning  om  Profeten  Joseph  Smiths  guddom- 
melige Mission,  og  blandt  disse  er  der  Mennesker  fra  alle 
Samfundslag,  Mennesker  med  den  højeste  Uddannelse  og 
Mennesker   med   ringe   Uddannelse,   men   et   er  fælles  for 

dem:  deres  oprigtige  Tro  paa  Kirken  og  deres  faste  Over- 
bevisning om  Profeten  Josephs  guddommelige  Kaldelse. 

Mange  oprigtige  og  ærlige  stiller  os  da  ofte  det  Spørgsmaal : 
„Ja,  men  hvordan  kan  v/faa  dette  Vidnesbyrd?"  Og  vi  svarer 
dem,  at  dersom  de  ønsker  at  faa  et  Vidnesbyrd  om  dette  Værks 
Guddommelighed,  skal  de  blot  følge  Moronis  Raad,  der  lyder 
saaledes:  „Og  naar  I  modtage  disse  Ting,  formaner  jeg  eder 
til  at  adspørge  Gud,  den  evige  Fader,  i  Kristi  Navn,  om  disse 
Ting  ikke  er  sande;  og  dersom  I  bede  af  et  oprigtigt  Hjerte  og 
med  fast  Forsæt,  samt  med  Tro  paa  Kristus,  vil  han  aabenbare 
Sandheden  deraf  for  eder  formedelst  den  Helligaands  Kraft". 
(Moroni  10,  4) 

Og  et  bedre  Raad  kan  der  ikke  gives  noget  Menneske, 
thi  dersom  det  vil  følge  dette,  vil  det  opnaa  en  Glæde  saa 
stor,  at  Ord  ikke  kan  beskrive  den.  Vi  kan  ikke  sige  højt 
nok:  Guds  Kirke  findes  paa  Jorden  i  Dag,  den  Kirke,  hvori 
Kristus  er  Hovedhjørnstenen. 


BØN 

af   Ældste   Matthias   F.   Cowley. 

De  stadige  Udtalelser  om  Betydningen  og  Nødvendigheden 
af  Bøn  udgør  en  fremtrædende  Del  af  den  hellige  Skrift.  I 
Mose's  Dage  bønfaldt  Israels  Folk  ham  om  at  bede  for  dem. 
»Og  Moses  bad  for  Folket.«  (Fjerde  Mose  Bog  21:7)  Jesus 
lærte  sine  Tilhængere  at  bede  baade  i  Ord  og  Gerning.  Han 
selv  gik  alene  ud  for  at  sætte  sig  i  Forbindelse  med  sin 
Fader  i  højtidelig  Bøn  og  Overvejelse.  Matthæus  fortæller  os: 
»Og  da  han  havde  ladet  Skarerne  gaa  bort,  gik  han  op  paa 
Bjerget  afsides  for  at  bede.  Og  da  det  blev  silde,  var  han 
der  alene.«   (Matt.    14:23) 

Hvem  af  os  har  ikke  —  naar  vi  højtideligt  har  tænkt  over 
vor  Stilling  i  dette  Liv  —  næret  Ønske  om  at  vende  os  fra 
Masserne  rundt  om  os  og  udgyde  vor  Sjæl  til  Gud  i  ydmyg 
Bøn?  Alene  med  os  selv  er  vi  uforstyrrede  af  ydre  Indflydelse 
og  Tilskyndelser.  Vi  frygter  ikke  en  Verdens  Kritik.  Vi  er 
maaske  fattige  og  svage  uden  særlig  Uddannelse.  Vi  er  maaske 

af  engelsk,  amerikansk,  dansk,  hollandsk  eller  anden  Afstam- 
ning. Vi  er  maaske  endog  døve  eller  blinde.  Men  dei  er 
indenfor  det  fysiske  Tempel  en  levende  Aand,  som  Gud  er 
Fader  til.  Han  anser  ikke  Personer,  ingen  der  er  ærlige  og 
oprigtige  af  Hjertet  behøver  at  være  bange  for  at  henvende 
sig  til  ham   i  Bøn. 

Frelserens  Disciple  saa  paa  Bønnen  som  noget,  der  kræver 
alvorlig  Overvejelse.  »Og  det  skete,  da  han  var  paa  et  Sted 
og  bad,  at  en  af  hans  Disciple  sagde  til  ham,  da  han  holdt 
op:  >Herre!  lær  os  at  bede,  som  ogsaa  Johannes  lærte  sine 
Disciple.«  (Lukas  1 1 :  i)  Det  var  da,  at  han  gav  dem  den 
skønne,  ideale  Bøn  —  som  ikke  skulde  gentages  uden  Om- 
tanke, men,  som  Matthæus  siger:  »Paa  denne  Maade  skal  I 
bede:  Vor  Fader,  du  som  er  i  Himmelen.«  Læg  Mærke  til, 
at  han  ikke  instruerede  dem  om  at  kalde  deres  himmelske 
Fader  ved  hans  helligste  Navn,  Gud,  men  at  anerkende  deres 
Forhold  til  ham  og  hans  til  dem.  Vi  siger  »Vor  Fader,  for 
vi  er  hans  Børn.  Gennem  denne  smukke  Bøn  findes  der  ikke 
nogen  Gentagelse  af  hverken  Navne  eller  Ting,  der  bedes 
om.   Det  er  den  fuldkomne  Maade  at  bede  paa. 

Lad  os  altid  huske,  at  i  denne  sidste  Husholdning  blev 
Himlen  aabnet,  Faderen  og  Sønnen  kom  til  Jorden,  og  sendte 
sidenhen  deres  hellige  Engle  for  at  vise  Joseph  Smith,  hvor- 
ledes han  skulde  organisere  denne  Kirke  og  oprette  denne 
Tidernes  Fyldes  Husholdning.  Alt  dette  kom  som  Svar  paa 
en  uskyldig  ung  Drengs  oprigtige  og  inderlige  Bøn.  Han 
læste  og  troede  Apostlen  Jakobs  Ord  (Herrens  Broder)  »Men 
dersom  nogen  af  eder  fattes  Visdom,  han  bede  derom  til 
Gud,  som  giver  alle  gerne  og  uden  Bebrejdelse,  saa  skal  den 
gives  ham.«   (Jakobs  Brev   1:5) 

Jeg  bærer  Vidnesbyrd  om,  at  Gud  lever  og  har  besvaret 
mine  Bønner,  som  han  har  besvaret  alle  deres  oprigtige  Bøn- 
ner, der  ærligt  stræber  efter  at  finde  Sandheden. 


Vel  ankommet  til  Amerika! 

Meddelelse  er  indløbet  om,  at  de  to  Dampere  »Scanpenn« 
og  »Scanmail«  vel  er  ankommet  til  Amerika.  Det  var  paa 
disse  to  Baade,  at  de  mange  Missionærer  var;  vi  er  tak- 
nemmelige over  Rejsens  heldige  Forløb. 

f/esus  sagde:  *3)u  skal  elske  £Herren  din  £jud  af  hele  dit  SHjerte  og  med 

hele  din  Sjæl  og  mel  hele  dit  Sind,  dette  er  det  fyrste  og  store  c-8ud  og 

det  andet  er  dette  ligt,  du  skal  elske  din  tfs'æste  som  dig  selv.    9lf  disse 

to  cSud  afhænger  Xoven  og  ^Profeterne. 

© 
VALGSPROGET. 

Ungdomsforeningens  Valgsprog  for  1939-40,  som  ses  over  disse 
Linier,  og  som  omhandler  den  største  Livsvisdom,  der  nogensinde  er 
givet  til  Mennesker,  har  et  meget  alvorligt  Bud  til  os  i  Dag,  især  paa 
Baggrund  af  Verdensbegivenhederne  Dette  Valgsprog  bør  hver  Gang 
Ungdomssiderne  læses  studeres  med  Eftertanke 

Budet,  „du  skal  elske"  er  en  Befaling,  der  stadig  gaar  som  en  rød 
Traad  gennem  alle  Guds  Bud  og  Lærdomme.  Religion  er  opbygget 
paa  Kærlighed.  Kærlighed  til  Gud  og  Kærlighed  til  vore  Medmenne- 
sker. Læser  man  Valgsproget  eller  lytter  til  det  ved  vore  Møder,  vil 
der  altid  fæstne  sig  Ting  for  vort  Indre,  der  minder  os  om, at  dette 
eller  hint  kunde  eller  burde  være  anderledes,  og  vil  man  saa  blot  love 
sig  selv,  at  det  nok  skal  blive  anderledes  og  saa  holde  Ord,  saa  ud- 
fylder Valgsproget  sin  Mission  til  fulde. 

Trcr  du  ikke  at  Verden  i  Dag  vilde  have  set  anderledes  ud,  hvis 
det  store  Bud  i  Loven  var  blevet  efterlevet  i  Praksis.  Er  det  Kær- 
lighed, der  dikterer  den  ene  Krigserklæring  efter  den  anden,  kaster 
Millioner  af  Mennesker  ud  i  Sorg  og  Elendighed  og  tramper  det  under 
Fod,  det  har  taget  Generationer  at  opbygge.  Nej,  dette  Ragnarok  er 
ikke  dikteret  af  Næstekærlighed. 

Hvad  er  det  vi  mangler.  Tro  paa  Gud,  fra  hvem  al  Kærlighed  kom 
og  Efterlevelse  af  hans  Bud.  Det,  der  i  Øjeblikket  er  de  mest  fremher- 
skende Egenskaber  hos  Menneskene,  er  Egoisme,  Ærgerrighed  og  Magt- 
begær. Forstod  Jøderne,  da  Kristus  vandrede  her  paa  Jorden,  at  han 
ønskede,  var  at  skabe  et  Kærlighedsrige,  Nej,  de  ventede  et  Rige,  der 
i  jordisk  Magt  og  Glimmer  kunde  knuse  Rom.  Alt  var  for  dem  bygget 
paa  denne  Tilværelse,  og  for  dem  var  det  store  Bud,  Løsrivelse  fra 
Roms  Herredømme.  Man  kommer  uvilkaarlig  til  i  Dag  at  drage  lin- 
nende  Sammenligninger.  Retter  vi  os  i  Dag  efter  Kristi  Ord.  Tænker 
du  først  paa  din  Næste  og  derefter  paa  dig  selv.  Er  Guds  Lærdomme 
i  dine  Tanker  i  din  daglige  Gøren  og  Laden.  Maaske  er  de,  maaske 
ikke?  lover  det  godt  for  Fremtiden  hvis  de  ikke  er  det?  Kast  aldrig 
Foragt  paa  dem,  der  stadig  har  Guds  Lærdomme  i  Tankerne.  (Læs 
Matthæus  Evangelium   18  Kap.  6  Vers). 

Skal  vi  tage  fat  paa  vort  Valgsprog  i  Aar  med  dyb  Eftertanke,  saa 
vi  ved  Erkendtlighed  og  disse  Visdomsord  bliver  klogere  og  fastere 
i  Troen  paa  det  store  Bud  i  Loven.  Julius  Andersen. 

REJST  TIL  AMERIKA. 

Det  er  med  vemodigt  Sind,  vi  maa  meddele  at  vor  trofaste  Medarbejder, 
Str.  Gerda  Beyer,  er  afrejst  til  Amerika,  hvor  hun  foreløbig  skal  bo  hos  sin 
Familie  i  Californien.  Str.  Gerda  Beyer  var  i  en  sjælden  Grad  besjælet 
af  Ønsket  om  at  virke  for  Evangeliets  Sag  og  fandt  i  Arbejdet  inden- 
for Ungdomsforeningerne  sit  rette  Virkefelt. 

Vor  kære  Medarbejder,  som  sikkert  vil  være  kendt  Landet  over  for 
sit  uegennyttige  Arbejde,  efterlader  sig  her  kun  Venner,  som  ønsker 
hende  alt  godt  i  det  fremmede  Land 

Med  Hilsen  fra  Hovedbestyrelsen,  Edmund  Kaiser. 

København  har  begyndt  en  ny  Aktivitet,  idet  der  er  startet  en  privat 
Læsekreds.  For  3,75  læser  hvert  Medlem  lige  saa  mange  Bøger,  som  der 
er  Medlemmer  (i  Øjeblikket  2^).  Bøgerne  er  omhyggeligt  udvalgte,  ikke 
skønlitterære,  men  Bøger  med  specielle  Emner  og  hver  forsynet  med  et 
Forord  af  brødre  og  Søstre  med  særlig  Tilknytning  til  Emnet.     JWS. 


TOBAK 

af  Ældste    Rich.   Gregersen- 
Mon    vi    egentlig    er    klar    over    hvormeget    Tobaksrygning 
skader  den  menneskelige  Organisme? 

Vi  kender  Nikotinen,  af  hvilket  720  Gr.  i  koncentreret 
Form   er  tilstrækkelig  til  at  dræbe   et   Menneske. 

Men  Tobaksrygning  har  en  anden  og  meget  lumsk  Bivirk- 
ning, der  i  det  lange  Løb  er  mindst  om  ikke  mere  farlig  end 
Nikotinen,  der  tildels  modarbejdes  af  den  i  Legemet  udvik- 
lede Modgift. 

Den  inhalerede  Røg  indeholder  nemlig  foruden  Blaasyre  og 
Ammoniak  ogsaa  den  farlige  Kuloxydgas,  der  dannes  under 
Tobakkens  Forbrænding. 

Det  er  den  samme  Gas,  der  findes  i  vort  Køkken.  Dens 
giftige   Virkninger  har  vi  hørt   om. 

Men  denne  Gas  har  en  uhyggelig  Evne  der  er  hundrede 
Gange  større  end  Iltens,  idet  den  ligefrem  kaster  sig  over  og 
indgaar  kemisk  Forbindelse  med  Hæmoglobinet  i  de  røde 
Blodlegemer. 

Hæmoglobin  er  det  Stof,  der  opsuger  Luftens  Ilt,  og  det 
er  Ilten,  der  holder   Liv  i   os. 

Men  da  Ilten  er  langsommere  i  Vendingen,  kommer  den 
først  i  anden  Række  efter  Kuloxydgassen.  Denne  giftige  Gas 
binder  saaledes  alt  for  mange  af  de  røde  Blodlegemer  og 
sætter  dem  ude  af  Stand  til  at  opfylde  deres  naturlige  Mis- 
sion. Blodet  bliver  ligefrem  tvangsfodret  og  mættet  paa  For- 
haand  med  et  Giftstof,  der  ikke  alene  forgifter,  men  ogsaa 
berøver  Legemet  det  Kvantum  Ilt,  det  i  allerhøjeste  Grad 
har  Brug  for. 

Det  er  forstaaeligt,  at  Lungernes  Iltkapacitet  nedsættes 
ganske  betydelig,  men  i  hvor  høj  Grad  er  sikkert  de  færreste 
bekendt.   Det  er  nemlig  ganske  forbløffende. 

O  Ikke  Ryger.  E3  Lejligti.  Ryger.  ■  Vane  Ryger. 


O-lOO 


1  BamaHfflamiiiwwifflmM  90.6 


IC 


3-100 


vækst.  { f^:-;mxxW:-w^*vmim&\  qu 

BRYST  (['■••-■-••■••^■•-••■■■■•■••■•-••••■•■■•••■■•••••••■■?;1»100 

OMFANG     ffrnmilTO^  -' 

LUNGE-  ,1 ....■■■ ■■.,.■  ...,■ 


KAPA"         /  «..■.. .'.'...'-• I-.1'.-..".;.,.,.J.,.".,.,.,..;,.!.'.,.,.MM"J.,.,.".J  79 

CITET.      IS  ■■""'56 


3«100 


^ 


Med  Iltkapacitet  menes  her  Lungens  Evne  til  at  optage  Ilt. 

Hosstaaende  Skema  viser  en  Del  af  de  fysiske  Resultater 
af  en  kontrolleret  Forsøgsperiode,  3  '/2  Aar,  med  unge  Stu- 
denter: Ikke  Rygere,  Lejligheds  Rygere  og  Vane  Rygere. 
Forsøgene   blev  foretaget   paa  Yale   Universitetet  i   U.S.A. 

Læg  Mærke  til  den  enorme  Forskel  paa  Lungekapaciteten 
hos  Ikkerygeren  og  Rygeren.  Den  sidste  faar  siger  og  skriver 
næsten  kun  halvt  saa  meget  Ilt  som  Ikkerygeren. 

Blodlegemer,  der  har  indgaaet  kemisk  Forbindelse  med  Kul- 
oxydgassen,  er  absolut  ødelagte  og  ubrugelige  for  Legemet 
og  kan  først  langt  senere  udskilles. 

Det  er  ganske  indlysende,  at  Virkningen  af  en  røget  Cigar 
eller  Cigaret  langt  fra  fortager  sig  til  næste  Smøg. 

En  Ryger  gaar  med  andre  Ord  rundt  med  en  konstant 
Beholdning  af  mere  eller  mindre  fordærvet  Blod,  hvis  nega- 
tive Virkninger  paa  Aand  og  Legeme  kan  fortsætte  længe 
efter  at  vedkommende  er  holdt  op  med  at   ryge. 

Der  er  ingen  Tvivl  om,  at  fremtidige  videnskabelige  Un- 
dersøgelser vil  godtgøre,  at  Tobaksrygning  er  Aarsag  til 
endnu  flere  Sygdomme  og  Lidelser  af  saavel  fysisk  som 
psykisk  Art. 

Lær,  som  om  du  skulde  leve  altid,  tuen  lev,  som  om 
du  skulde  dø  i  Morgen. 

Meddelelse.  = 

Kære  Abonnent! 

Op  til  nærværende  Tid  har  »Skandinaviens  Stjerne«  gjort  alt 
muligt  for  at  interessere  dens  Læsere  og  være  et  Organ,  hvori- 
gennem baade  Medlemmer  og  Venner  kunde  høste  aandelig  Be- 
rigelse. Bladet  har  ogsaa  været  en  økonomisk  Sukces,  fordi  hver 
Missionær  personligt  holdt  10  »Stjerner«  om  Maaneden,  og  i 
nogle  Tilfælde  endog  flere.  Missionærerne  solgte  ca.  600  af  de 
IOOO  trykte  Eksemplarer. 

Nu  da  Missionærerne  er  rejst  tilbage  til  Amerika,  er  Abon- 
nenternes Antal  faldet  til  ca.  350.  Dette  betyder  naturligvis  et 
stort  økonomiskTab  for  »Stjernen«,  fordi  Bladet  bliver  billigere 
jo  større  Oplaget  er,  og  eftersom  Abonnenternes  Antal  er  faldet 
med  ca.  75%,  er  det  nødvendigt  for  os  at  foretage  en  drastisk 
Forandring,  saa  at  vi  kan  fortsætte  med  Udgivelsen.  Paa  Grund 
af  de  færre  Abonnenter  er  vi  kommet  til  det  Resultat,  at  den 
eneste  Maade,  hvorved  det  vilde  være  muligt  for  os  at  fortsætte 
er  at  indskrænke  Antallet  af  »Stjerner«  og  Stoffet.  For  Frem- 
tiden vil  der  kun  komme  en  Udgave  om  Maaneden  og  paa  kun  8 
Sider.  Prisen  vil  blive  25  Øre  pr.  Nummer  eller  Kr.  2,75  pr.  Aar. 

Det  er  vort  oprigtige  Ønske  at  give  Dem  saa  mange  betyd- 
ningsfulde Nyheder  og  evangeliske  Lærdomme  som  muligt,  og 
saa  snart  som  Forholdene  bedres  og  Tilgangen  af  Abonnenter 
forøges,  vil  vi  baade  øge  Stoffet  og  gøre  »Stjernen«  større.  Vi 
beder  om  Deres  fortsatte  Støtte,  fordi  det  er  af  største  Betydning, 
at  Den  danske  Mission  har  et  Organ  for  deres  Medlemmer. 

Mark  B.   Garff 
Missionspræsident. 

Søster  Jyavff  rejser  hjem. 

Søster  Gertrude  R.  Garff  er  blevet  kaldt  hjem  og  vil  sammen 
med  sin  lille  Søn  forlade  Danmark  en  af  de  første  Dage.  Sammen 
med  hende  rejser  Ældste  Joe  D.  Mortensen,  som  igennem  læn- 
gere Tid  har  været  Missionssekretær.  Vi  beder,  at  Herren  vil  vel- 
signe dem  over  Hav  og  Land,  saa  at  de  velbeholdne  maa  naa  deres 
Bestemmelsessted.  Vi  skal  senere  komme  tilbage  til  Afrejsen. 

SKANDINAVIENS  STJERNE,  Organ   for  den   danske   Mission  af 
Jesu  Kristi  Kirke  af  Sidste  Dages  Hellige,  udkommer  en  Gang  maanedl. 

Pris  25  Øre  pr.  Nummer,  Kr.  2,75  pr.  Aar. 

